पशुपालन कर्मियों ने दिया ज्ञापन
पशुपालन विभाग के अधिकारियों-कर्मचारियों के संयुक्त मोर्चे ने विभिन्न मांगों को लेकर गुरुवार को सीएम के नाम का ज्ञापन कलेक्टर को सौंपा। इसमें शासकीय प्रक्षेत्रों के अवैधानिक हस्तांतरण मप्र पशुधन एवं कुक्कुट विकास निगम को सौंपने का विरोध किया। निगम के प्रबंध संचालक डॉ. एच.बी.एस. भदौरिया को पद से हटाने और उनके खिलाफ वरिष्ठ अधिकारी से विभागीय जांच करवाने की भी मांग की। मोर्चा ने बताया 26 दिसंबर को सभी अधिकारी-कर्मचारी सामूहिक अवकाश लेकर आंदोलन करेंगे। ज्ञापन देते समय डीके पांचाल, दीपक सुराना, पीएस परमार, आईपी तंवर, वीएस देवड़ा, बीएल बारोड़ा, आरएस भार्गव, वीएस डोडियार, पीसी उपाध्याय, भावेश चौहान, एचएल गायरी आदि मौजूद थे।
hin_Deva hin_Deva